E miz Kerzu 2006 e oan en em gavet e-touez un nebeudig tud evit sikour da sevel BZH New York diwar netra. Hor choant boutin a oa kinnig Breizh da Gêr New York. Kinnig ar sevenadur, an armerzh, an touristerezh anezhi hag en ober war an tu  mat. Soñjal a raen ivez e oa pouezus anavezout ar pezh a oa bet degaset gant ar Meuriad Bras, evel ma veze lesanvet an dud-se gant Youenn Gwernig, e-pad an 50 bloavezh diwezhañ. Evel ma oa bet bodet ar gumuniezh vreizhat gant Stad Breizh en amzer dremenet em eus santet e oa a bouez-bras ober ar memes tra. Plijet bras e vezan ivez pa challan kinnig danvez Breizh da dud kêr New York ha no deus ket un anaoudegezh gwall vras peurliesañ eus Breizh hag he sevenadur. Al labour-se a chall bezañ diaes a-wechoù  rak ne zeuer ket a-benn da lakaat Breizh en ur rummad. « Petra zo anezhi ? » eo ar goulenn kustum a vez savet gant tud zo. Ur rannvro, ur stad, ur vro ? Plijout a ra din lavaret neo ket Breizh ur Stad met ur stad spered. Raktres BZH New York en deus gallet kreskiñ gant emroidigezh hag entan e izili oberiant. Birvilh zo ennon o soñjal e labourin en-dro gant an izili a vremañ ha gant ar re nevez evit kas war-raok ma sevenadur a zellez hervezon bezañ gwelet ha klevet gant tout an dud.